Aleksandras Indriulaitis

Aleksandras Indriulaitis (1934 m. gruodžio 20 d. Šiauliuose – 2018 m. gruodžio 25 d. JAV) – Lietuvos menotyrininkas, Visuotinės lietuvių enciklopedijos, Kultūros paminklų enciklopedijos straipsnių autorius, dailininkas.

Biografija 

1958 m. baigė lietuvių kalbos ir literatūros studijas VU istorijos-filologijos fakultete. 1966 m. Vilniaus dailės institute įgijo dailės istoriko specialybę.

Lietuvos dailininkų sąjungos narys. Pagrindinė darbo kryptis – dailės palikimo aiškinimas, paminklų apskaita, jų apsaugos metodika. Publikavo medžiagą apie dailės paminklus ir dailininkų kūrybą. Buvo ilgametis vadovas ekspedicijose dailės paminklams tirti. Savo žiniomis prisidėjo nustatant meninę vertę tūkstančiams dailės paminklų nuo XVI a., esančių įvairiose šalies vietovėse.

Svarbiausi straipsniai paskelbti Visuotinėje lietuvių enciklopedijoje, Kultūros paminklų enciklopedijoje, Lietuvos archyvuose, kultūros leidiniuose „Literatūra ir menas“, „Kultūros barai“, „Savastis“ ir kt.

Šaltiniai 

Lietuvos menotyrininkai
Lietuvos enciklopedininkai